Komission asetus (EY) N:o 1008/2002, annettu 12 päivänä kesäkuuta 2002, Norjasta peräisin olevan viljellyn merilohen tuonnin kirjaamisvelvollisuuden voimassaoloajan pidentämisestä



Virallinen lehti nro L 153 , 13/06/2002 s. 0009 - 0010



Komission asetus (EY) N:o 1008/2002, annettu 12 päivänä kesäkuuta 2002, Norjasta peräisin olevan viljellyn merilohen tuonnin kirjaamisvelvollisuuden voimassaoloajan pidentämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 10 artiklan 5 kohdan ja 14 artiklan 5 kohdan, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(3) ja erityisesti sen 16 artiklan 4 kohdan ja 24 artiklan 5 kohdan, ottaa huomioon neuvoa-antavan komitean puoltavan lausunnon, sekä katsoo seuraavaa: A AIEMPI MENETTELY (1) Komissio velvoitti asetuksella (EY) N:o 452/2002(4) tulliviranomaiset toteuttamaan tarvittavat toimenpiteet Norjasta peräisin olevan, tällä hetkellä CN-koodeihin ex 0302 12 00 , ex 0303 22 00 , ex 0304 10 13 ja ex 0304 20 13 kuuluvan ja neuvoston asetuksen (EY) N:o 772/1999(5), sellaisena kuin se on viimeksi muutettuna asetuksella (EY) N:o 322/2002(6), liitteessä lueteltujen yritysten viemän viljellyn merilohen, jäljempänä "tarkasteltavana oleva tuote", yhteisöön suuntautuvan tuonnin kirjaamiseksi. Kirjaamisvelvollisuutta ei sovelleta mainitun asetuksen 1 artiklan b alakohdassa tarkoitettuun luonnonvaraiseen meriloheen. B VOIMASSA OLEVAT TOIMENPITEET (2) Tarkasteltavana olevaan tuotteeseen sovelletaan tällä hetkellä myös seuraavia toimenpiteitä: - asetuksella (EY) N:o 772/1999 käyttöön otetut lopulliset polkumyynti- ja tasoitustullit; kyseisellä asetuksella kumottiin ja korvattiin tarkastelun jälkeen neuvoston asetuksella (EY) N:o 1890/97(7), sellaisena kuin se on muutettuna asetuksella (EY) N:o 297/1999(8) ja (EY) N:o 1891/97(9), sellaisena kuin se on muutettuna asetuksella (EY) N:o 297/1999, aikaisemmin käyttöön otetut polkumyynti- ja tasoitustullit, - komission päätöksellä 97/634/EY(10), sellaisena kuin se on viimeksi muutettuna päätöksellä 2002/157/EY(11), hyväksytyt useiden norjalaisten viejien/tuottajien muun muassa tiettyjen vähimmäistuontihintojen noudattamisesta antamat sitoumukset. (3) Todettakoon myös, että edellä mainittujen toimenpiteiden suhteen on meneillään välivaiheen tarkastelu, joka on pantu vireille helmikuussa 2002 asetuksen (EY) N:o 384/96 11 artiklan 3 kohdan ja neuvoston asetuksen 2026/97(12) 19 artiklan 1 kohdan mukaisesti. C KIRJAAMISAJANJAKSON PIDENTÄMINEN (4) Asetuksessa (EY) N:o 452/2002 mainitaan, että komissio tutki alustavasti epäilyjä siitä, että eräitä sitoumuksia ei ole noudatettu. Koska kaikkia tutkimuksia ei ole saatu päätökseen, katsotaan, että tarkasteltavana olevan tuotteen tuonnin kirjaamisvelvollisuutta olisi jatkettava. (5) Asetuksen (EY) N:o 452/2002 2 artiklassa säädetyn 90 päivän ajanjakson jälkeen alkaa välittömästi uusi ajanjakso, jona tuonti on kirjattava; tämä ajanjakso päättyy sinä päivänä, jona edellä mainittu välivaiheen tarkastelu päättyy, tai 180 päivän kuluttua asetuksen (EY) N:o 452/2002 julkaisupäivämäärästä, riippuen siitä, kumpi ajankohta on aikaisempi, ON ANTANUT TÄMÄN ASETUKSEN: 1 artikla Tulliviranomaiset velvoitetaan asetuksen (EY) N:o 384/96 14 artiklan 5 kohdan ja asetuksen (EY) N:o 2026/97 24 artiklan 5 kohdan mukaisesti jatkamaan tarvittavien toimenpiteiden toteuttamista Norjasta peräisin olevan, CN-koodeihin ex 0302 12 00 (Taric-koodit 0302 12 00 21 , 0302 12 00 22 , 0302 12 00 23 ja 0302 12 00 29 ), ex 0303 22 00 (Taric-koodit 0303 22 00 21 , 0303 22 00 22 , 0303 22 00 23 ja 0303 22 00 29 ), ex 0304 10 13 (Taric-koodit 0304 10 13 21 ja 0304 10 13 29 ) ja ex 0304 20 13 (Taric-koodit 0304 20 13 21 ja 0304 20 13 29 ) kuuluvan ja asetuksen (EY) N:o 772/1999 liitteessä lueteltujen yritysten viemän viljellyn merilohen yhteisöön suuntautuvan tuonnin kirjaamiseksi. 2 artikla 1. Tämä päätös tulee voimaan sinä päivänä, jona se julkaistaan Euroopan yhteisöjen virallisessa lehdessä. 2. Päätöksen 1 artiklaa sovelletaan 13 päivästä kesäkuuta 2002 siihen päivään, jona edellä johdanto-osan 3 kappaleessa mainittu välivaiheen tarkastelu päätetään Euroopan yhteisöjen virallisessa lehdessä julkaistulla säädöksellä, tai 10 päivään syyskuuta 2002, riippuen siitä, kumpi ajankohta on aikaisempi. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä kesäkuuta 2002. Komission puolesta Pascal Lamy Komission jäsen (1) EYVL L 56, 6.3.1996, s. 1. (2) EYVL L 257, 11.10.2000, s. 2. (3) EYVL L 288, 21.10.1997, s. 1. (4) EYVL L 72, 14.3.2002, s. 7. (5) EYVL L 101, 16.4.1999, s. 1. (6) EYVL L 51, 22.2.2002, s. 1. (7) EYVL L 267, 30.9.1997, s. 1. (8) EYVL L 37, 11.2.1999, s. 1. (9) EYVL L 267, 30.9.1997, s. 19. (10) EYVL L 267, 30.9.1997, s. 81. (11) EYVL L 51, 22.2.2002, s. 32. (12) EYVL C 53, 28.2.2002, s. 10.